XI број 06 - 6/19

Веће Градске општине Звездара, на основу члана 4. став 5., члана 51. став 1. тачка 2, члана 53. и члана 170. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/17, 95/18, 113/17-др.закон и 95/18-др. закон), члана 42. став 1. тачка 7. Статута Градске општине Звездара („Службени лист града Београда“ број 43/08, 43/09, 15/10, 13/13, 36/13, 41/13 - испр., 40/2015 и 132/2016), члана 12. став 1. тачка 8. и члана 45. Пословника Већа Градске општине Звездара XI број 06 - 3 од 5.2.2009. године, XI број 06 - 54/13 од 27.12.2013. године и XI 06 - 9/17 од 1.3.2017. године, на седници одржаној 20.03.2019. године, донело је

**Р Е Ш Е Њ Е**

**О УТВРЂИВАЊУ ПРЕСТАНКА РАДА НА ПОЛОЖАЈУ ЗАМЕНИКУ НАЧЕЛНИКА УПРАВЕ ГРАДСКЕ ОПШТИНЕ ЗВЕЗДАРА**

 **I - УТВРЂУЈЕ СЕ** престанак рада на положају заменику начелника Управе Градске општине Звездара, Младену Младеновићу, дипломираном правнику, због подношења оставке.

**II -** Престанак рада на положају утврђује се са даном 20.03.2019. године.

**III -** Ово Решење објавити на огласној табли органа Градске општине Звездара и интернет презентацији Градске општине Звездара.

**О б р а з л о ж е њ е**

 Већe Градске општине Звездара донело је Решење о постављењу заменика начелника Управе Градске општине Звездара Младена Младеновића XI број 06 - 26/2017 дана 11.09.2017. године,

Дана 20.03.2019. године Младен Младеновић је поднео писмену оставку на положај заменика начелника Управе Градске општине Звездара.

 Одредбом члана 4. став 5. Закона о запосленима у аутономним покрајинама и јединицама локалне самоуправе прописано је да за службенике на положају у аутономним покрајинама и јединицама локалне самоуправе, права и дужности у име послодавца врши орган аутономне покрајине, односно јединице локалне самоуправе надлежан за постављење службеника на положају.

 Одредбом члана 51. став 1. тачка 2. Закона о запосленима у аутономним покрајинама и јединицама локалне самоуправе прописано је да службенику престаје рад на положају подношењем писмене оставке.

 Одредбом члана 53. Закона о запосленима у аутономним покрајинама и јединицама локалне самоуправе прописано је првим ставом да престанак рада на положају утврђује се решењем које доноси орган надлежан за постављење службеника, у року од осам дана од дана наступања разлога због којих је рад на положају престао, другим ставом Решење садржи образложење са разлозима због којих је рад на положају престао и дан кад је престао рад на положају, трећим ставом да против решења жалба није допуштена, али може да се покрене управни спор.

 Kaко је у складу са одредбом члана 53. Закона о запосленима у аутономним покрајинама и јединицама локалне самоуправе именованом престао рад на положају подношењем писмене оставке, Веће Градске општине Звездара као надлежни орган за постављање службеника на положају, донело је Решење о утврђивању престанка рада на положају.

 Одредбом члана 170. Закона о запосленима у аутономним покрајинама и јединицама локалне самоуправе акт којим се одлучује о правима, обавезама и одговорностима службеника из радног односа доноси се у форми решења, сагласно закону којим се уређује општи управни поступак, и има карактер управног акта, ако овим законом није друкчије одређено.

 Оодредбом члана 42. став 1. тачка 7. Статута Градске општине Звездара и одредбом члана 12. став 1. тачка 8. Пословника Већа Градске општине Звездара прописано је да општинско Веће поставља и разрешава начелника општинске управе, односно начелнике управа за поједине области.

 Одредбом члана 45. Пословника Већа Градске општине Звездара прописано је да о објављивању аката одлучује Веће.

 На основу напред наведеног, Веће Градске општине Звездара донело је Решење као у диспозитиву.

 **Поука о правном леку:** Против овог Решења жалба није дозвољена, али може се покренути управни спор у року од 30 дана од дана достављања Управном суду у Београду.

 Решење је донето на седници Већа Градске општине Звездара XI број 06 –6 одржаној 20.03.2019. године.

**Доставити:**  **ПРЕДСЕДНИК ВЕЋА**

* именованом, **ГРАДСКЕ ОПШТИНЕ ЗВЕЗДАРА**
* Одељењу за финансије и привреду,
* Одељењу за општу управу Милош Игњатовић, с.р.
* архиви.